
	[bookmark: nev]FEKETE ZOLTÁN
Nemzetközi gazdálkodás
BSc, 5. félév
Miskolci Egyetem
Gazdaságtudományi Kar
	






Témavezetők:
	Dr. Tóthné Dr. Szita Klára
egyetemi tanár, ME GTK

	Roncz Judit
egyetemi tanársegéd,  Citibank Europe Plc Magyarországi Fióktelepe




Környezeti és gazdasági megtakarítások összehasonlító vizsgálata a világító rendszerek területén

Napjainkban egyre jobban előtérbe helyeződnek a fenntarthatósági problémák, amelynek egyik központi eleme az energiafelhasználás (energia túlfogyasztás) kérdése. Ez importfüggőségi (gazdasági), és környezeti problémákat egyaránt felvet. A fosszilis energiák kimerülése a gazdasági tevékenységünk fenntarthatóságát veszélyezteti, miközben CO2 kibocsátásunkkal a Föld klímáját változtatja meg. A téma fontosságát nem csak a kutatók hangsúlyozzák, de már a hazai és nemzetközi politika tükrözi. Az energiahatékonyság, energiatakarékosság, megújuló energiák fejlesztésének és környezeti fenntarthatóság kérdése horizontális elvként beépül a stratégiákba és a döntéshozatalba. A jelenleg érvényben lévő környezet- és energiapolitika ösztönzi az energiahatékonyság növelését is. A megújuló energiák hasznosítása csak komplementer válasz lehet, mivel az alternatív technológiák környezeti hatásait még nem ismerjük pontosan (pl. biomassza). Véleményem szerint a legnagyobb problémát a pazarló energiafogyasztás jelenti: legjobb az az energia, amit meg sem kell termelni a felhasználás csökkenése miatt. Így TDK dolgozatomnak is az energiatakarékosság áll a középpontjában: az energiafogyasztás egy szűk, de jelentős területén, a világítási rendszerek vizsgálatában.
Dolgozatom célja tehát annak vizsgálata, hogy milyen alternatív lehetőségek vannak a világításra fordított energiafelhasználás csökkentésére, illetve milyen gazdasági és környezeti hasznokkal járhat ezek alkalmazása. Ezért összehasonlító elemzéssel megvizsgálom a jelenleg gyakorlatban használt világítási rendszerek gazdasági és környezeti nyereségeit és hatásait. Bár a vizsgálat egy alternatív világítási technológia energiaköltség-csökkentésesének lehetőségeit tárja fel, a hazai energiastatisztikáinak elemzésével arra is becslést adok, hogy a különböző technológiák alkalmazása milyen kiváltási lehetőséget, gazdasági és társadalmi hasznot biztosíthat a hazai háztartások és az állam számára.



